Βασιλέως Κωνσταντίνου 21 & Τερζάκη - 211 00 ΝΑΥΠΛΙΟ

ΤΗΛ.:27520 96124 - FAX: 27520 96128

Ιστοσελίδα: <http://ts.uop.gr/tsdie>



**ΔΕΛΤΙΟ ΤΥΠΟΥ**

## Το Μεταπτυχιακό Πρόγραμμα Σπουδών *"Δραματική Τέχνη και Παραστατικές Τέχνες στην Εκπαίδευση και στη Δια Βίου Μάθηση"* του Τμήματος Θεατρικών Σπουδών της Σχολής Καλών Τεχνών του Πανεπιστημίου Πελοποννήσου σε συνεργασία με το «ΦΟΥΓΑΡΟ» παρουσιάζουν:

**Διήμερο Φεστιβάλ Κουκλοθεάτρου :**

**«ένας κόσμος πραγματικός / φανταστικός / συμβολικός»**

*Σάββατο 29 και Κυριακή 30 Αυγούστου 2020*

*Ώρα έναρξης 20:00 μ.μ.*

## 32 μεταπτυχιακοί, εκπαιδευτικοί, ΚΟΥΚΛΟΠΑΙΧΤΕΣ!!! έγραψαν ιστορίες και φιλοτέχνησαν τρομερές κούκλες και αντικείμενα που θα εμψυχώσουν και θα μας ταξιδέψουν στο μαγικό κόσμο του κουκλοθέατρου, όχι με μία, ούτε με δύο ή τρεις, αλλά με 15 πρωτότυπες κουκλο-ιστορίες για μικρούς και μεγάλους:

## Στο Φουγάρο λοιπόν θα εμφανισθεί *«Ο δράκος Μιαμ μιαμ»* που άκουσε κάποια *«Μουσικά Παιχνιδίσματα»*, *«Ανάμεσα στις σελίδες»* ενός μουσικού βιβλίου. *«Το κενό της μνήμης»* του όμως δεν τον βοηθούσε να τα αναγνωρίσει. *«Το ηλιοτρόπιο»* θα πρέπει να είναι μονολόγησε….. Μετά σκέφτηκε : «*Αν ξαναγεννιόμουνα»* θα πήγαινα σε αυτό νησί *«Το καψουλονησι»*, εκεί θα έβρισκα *«Λατέρνα, Νότες και γλυκό Νεράντζι…»* και θα με βοηθούσαν να ξαναθυμηθώ. Όμως το γλυκό Νεράντζι είναι *«Αχ, Μπλιαχ!»* και δεν μου αρέσει. Μήπως *«Ο κήπος της αγάπης»* μαζί με *«το μαντεμένιο τσουκάλι»* με βοηθούσαν περισσότερο; Θα μπορούσα να πάω με τα *«Μαγικά στου … Πιτσφιτίλη!»*. Όμως και «*Ο Φρανσουά θέλει να … πετάξει»,* αλλά δεν μπορεί γιατί *«και τα πουλιά δε φάνηκαν ξανά...»!* Τι θα κάνει και αυτός; Ποιός θα τον βοηθήσει; Δεν ξέρω τι να κάνω….. έχω μπερδευτεί περισσότερο και από τα *«Σκουπομπερδέματα…..»*

## Σας περιμένουμε λοιπόν όλους μικρούς και μεγάλους στο ΦΟΥΓΑΡΟ για να ξεμπερδέψουμε τον Δράκο και τους φίλους του.

Είσοδος ελεύθερη…. με μάσκες.

